เกี่ยวกับดอยคำ

ท่องไปกับคาราวานมะเขือเทศ

หลังจากสร้างต้นน้ำที่แข็งแรง มาถึงขั้นตอนสำคัญของโรงงานหลวงอาหารสำเร็จรูปที่ 3 (ฝาง) ในการทำหน้าที่เป็นข้อต่อส่วน“กลางน้ำ” รับซื้อผลผลิตส่วนใหญ่จากเกษตรกรในพื้นที่กิ่งอำเภอเต่างอย กิ่งอำเภอโคกศรีสุพรรณ อำเภอกุตบาก และอำเภอเมือง จังหวัดสกลนคร และได้ขยายตลาดการรับซื้อไปถึงจังหวัดนครพนม จังหวัดมุกดาหารและจังหวัดหนองคาย นับตั้งแต่เริ่มต้นโรงงานแห่งนี้ได้รับซื้อ ผลผลิตจากเกษตรกรทั้งหมดเฉลี่ย อยู่ที่ 10,000 ถึง 15,000 ตันต่อปีพร้อมกับช่วยเสริมอาชีพและก่อเกิดรายได้ให้แก่เกษตรกร ทั้งหมด 1,012 ครัวเรือน

1.

ขนส่งมายังโรงงาน

เกษตรกรจะบรรทุกมะเขือเทศมาเป็นคันรถ

2.

ชั่งน้ำหนัก

จากนั้นจะเข้าสู่กระบวนการชั่งน้ำหนัก

3.

ตรวจสอบ

ตรวจสารพิษ ความหวาน และกายภาพ

4.

ล้างและคัดเลือก

ผลผลิตของเกษตรกรเหล่านี้จะต้องผ่านการล้าง และคัดเลือกผลที่มีตำหนิ หรือไม่ได้คุณภาพออกโดยการคัดทิ้งหรือตกแต่งตามสภาพของผลผลิตที่รับซื้อมา

ทั้งนี้กระบวนการหลักๆในการรับซื้อผลิตผลจากเกษตรเริ่มตั้งแต่กระบวนการตรวจน้ำหนักโดยเกษตรกรจะบรรทุกมะเขือเทศมาเป็นคันรถจากนั้นจะเข้าสู่กระบวนการชั่งน้ำหนักพร้อมคัดเลือกเพื่อตรวจตำหนิตรวจสารพิษ ตรวจความหวาน และ ตรวจกายภาพ จากนั้นจะเข้าสู่กระบวนการคัด/ตกแต่งโดยเมื่อรับซื้อผลผลิตการเกษตรจากเกษตรกรในพื้นที่ โดยก่อนที่จะเข้าสู่กระบวนการผลิตในขั้นตอนต่อไปผลผลิตของเกษตรกรเหล่านี้จะต้องผ่านการล้าง และคัดเลือกผลที่มีตำหนิ หรือไม่ได้คุณภาพออกโดยการคัดทิ้งหรือตกแต่งตามสภาพของผลผลิตที่รับซื้อมาในขั้นตอนนี้ ผู้ปฏิบัติงานจะปฎิบัติภายใต้สุขลักษณะ และสุขาภิบาลที่ดีของโรงงานตามหลักเกณฑ์และวิธีการที่ดีในการผลิตอาหารเพื่อลดสิ่งแปลกปลอมที่มากับผลผลิตทางการเกษตรให้ได้มากที่สุดก่อนจะเข้าสู่กระบวนการผลิตและบรรจุภัณฑ์ต่อไป

จวบจนวันนี้ โรงงานหลวงอาหารสำเร็จรูปที่ 3 (ฝาง) เป็นโรงงานหลักที่เป็นกำลังสำคัญ ในการผลิตภายใต้ตราสินค้าของเราโดยมีสายการผลิตสำคัญ ได้แก่ สายการผลิตมะเขือเทศเข้มข้น ผลไม้อบแห้ง น้ำผลไม้บรรจุกระป๋อง และข้าวกล้องบรรจุถุงอย่างไรก็ตามน้ำมะเขือเทศดอยคำ ถือเป็นผลิตภัณฑ์แห่งความภูมิใจ และทำให้ดอยคำเป็นอันดับ 1 ในตลาดน้ำมะเขือเทศ