เกี่ยวกับดอยคำ

ปฐมบทแห่งเส้นทางสายมะเขือเทศ

จากปฐมบทกับเรื่องราวสู่การเป็น King of Tomato เราคือธุรกิจเพื่อสังคมที่มุ่งส่งเสริมด้านอุตสาหกรรมเกษตรสืบสารความอยู่ดี กินดี และมีคุณภาพชีวิตที่ดีอย่างยั่งยืนได้จัดกิจกรรมตามรอยเรียนรู้ “เส้นทางสายมะเขือเทศดอยคำ” สู่การเป็น King of tomato

ที่สุดของผลิตภัณฑ์อาหารแปรรูปคุณภาพสูง จากมะเขือเทศของเราตั้งแต่ต้นน้ำจรดปลายน้ำผ่านกิจกรรมชื่ิอ “อยู่ดีมีแฮงละเบ๋อมะเขือเทศจากความฮักจากใจดอยคำ” โดยทำการลงพื้นที่เยี่ยมชมแปลงเพาะปลูกมะเขือเทศของเกษตรกร สัมผัสกับรากเหง้าความเป็นมาจากแนวพระราชดำริของพ่อหลวงรัชกาลที่ 9 ที่ก่อเกิดเป็นการเกษตรท้องถิ่นในพื้นที่ภาคอีสาน พร้อมติดตามเส้นทางการเดินทางของมะเขือเทศของเราจากไร่ สู่ผลิตภัณฑ์คุณภาพในมือผู้บริโภค ณ โรงงานหลวงอาหารสำเร็จรูปที่ 3 อ.เต่างอย จ.สกลนคร

พิพัฒตพงศ์ อัครเสนา ณ อยุธยา กรรมการผู้จัดการใหญ่ บริษัท ดอยคำ ผลิตภัณฑ์อาหาร จำกัด พาย้อนวันวานไปสู่จุดเริ่มต้นของเส้นทางสายมะเขือเทศว่า ระหว่างที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ประทับอยู่ที่พระตำหนักภูพานราชนิเวศน์เมื่อปี 2523 ได้เสด็จพระราชดำเนินเยี่ยมเยียนราษฎรหมู่บ้าน นางอย-โพนปลาโหล กิ่งอำเภอเต่างอย จ.สกลนครและได้ทอดพระเนตรเห็นความเป็นอยู่ที่แร้นแค้นของราษฎร จึงมีพระราชดำริเกี่ยวเนื่องกับการพัฒนาเพื่อปรับปรุงสภาพความเป็นอยู่ให้ดีขึ้น ส่งเสริมให้มีรายได้ ที่สำคัญคือ หลังจากพัฒนาแล้ว ชาวบ้านยังรักษาสภาพความเป็นอยู่ และพัฒนา ได้ด้วยตนเองจากน้ำพระหฤทัยอันเปี่ยมล้นนำมาซึ่งการพัฒนาแหล่งน้ำควบคู่ไปกับการส่งเสริมให้เกษตรกรเพาะปลูกมะเขือเทศเป็นพืชหลังนาตามความเหมาะสมของสภาพภูมิประเทศและภูมิอากาศเพื่อสร้างรายได้เสริม

กระทั่งในปี 2525 จึงได้มีการตั้งโรงงานหลวงสำเร็จรูปที่ 3 (เต่างอย) ซึ่งถือเป็นโรงงานหลวงแห่งแรกในลุ่มแม่น้ำโขง โดยเริ่มดำเนินการผลิตน้ำมะเขือเทศเข้มข้นเป็นผลิตภัณฑ์ชนิดแรกของโรงงาน และพัฒนาอาชีพ และเสริมรายได้ของราษฎรในเขตภาคอีสานตอนบนให้ยั่งยืนโดยนำเอาแนวคิดมาจากการพัฒนาในพื้นที่เขตภาคเหนือ คือ โรงงานหลวงอาหารสำเร็จรูปที่ 1 (ฝาง) กับโรงงานอาหารสำเร็จรูปที่ 2 (แม่จัน) มาเป็นต้นแบบเพื่อช่วยเหลือด้านการรับซื้อผลผลิตจากพืชที่ส่งเสริมในราคาเป็นธรรมโดยนำมาแปรรูปเป็นผลิตภัณฑ์์ในเครื่องหมายการค้า“ดอยคำ” เป็นการเพิ่มมูลค่าให้กับผลผลิตทางการเกษตรตลอดจนการจัดหาช่องทางกระจายสินค้าสู่ตลาดรวมถึงจัดให้มีการค้นคว้า วิจัย และพัฒนาผลิตภัณฑ์อาหารตามแนวพระราขดำริ “อุตสาหกรรมเกษตรเพื่อการพัฒนาชนบท”กลายเป็นจุดเริ่มต้นของ“เส้นทางสายมะเขือเทศ”

จากยุคแรกเริ่มที่ยังไม่มีเราเข้ามาให้ความรู้แนะนำส่งเสริมเกษตรกรยังใช้วิธีปลูกมะเขือเทศแบบไม่ขึ้นค้างทำให้ผลิตผลได้ไม่มากในการปลูกต่อไร่และเกิดการเสียหาย จากการเน่าเสียจากธรรมชาติเพราะ ผลตกกระทบสู่ดินทำให้ช้ำและเสียหายจนเมื่อเราได้เข้ามาให้ความรู้และส่งเสริมเกษตรกรให้มีการปรับการปลูก เพื่อให้ได้ผลผลิตมากขึ้นในจำนวนพื้นที่ไร่เท่าเดิม “โดยการขึ้นค้าง”นอกจากนี้ยังมีการส่งเสริมให้มีการใช้วิธีต่อยอดมะเขือเทศให้ได้ต้นกล้าที่แข็งแรงทนต่อโรค ปริมาณผลผลิตต่อไร่เพิ่มขึ้นจากเดิมที่ไม่ขึ้นค้าง ต้นทุนต่อไร่อยู่ที่ 4,000-5,000 บาท และได้ผลผลิตประมาณ 4-5 ตันต่อไร่ เมื่อมาปลูกแบบขึ้นค้าง ต้นทุนต่อไร่อยู่ที่ 7,500 บาท แต่ผลผลิตเพิ่มขึ้นเป็น 8-20 ตันต่อไร่ ไพวัน โคตรทุม เกษตรกรผู้ปลูกมะเขือเทศมากว่า 30 ปี กล่าวว่า หลังเสร็จจากการทำนาจะมาปลูกมะเขือเทศปีละครั้งโดยเริ่มปลูกประมาณช่วงเดือน ต.ค.-ธ.ค. และจะเริ่มเก็บเกี่ยว ผลผลิตในเดือน ม.ค.-มี.ค. โดยจะเลือกใช้มะเขือเทศพันธุ์เพอร์เฟคโกลด์ 111 เนื่องจากเป็นสายพันธุ์ที่ให้ผลผลิตมะเขือเทศ สีแดงสวย ทนทานต่อสภาพแวดล้อมได้ดีกว่าสายพันธุ์อื่นๆที่สำคัญรสชาติหวานอร่อย